Manteniment canvia el sòl de lloses de dos places infantils per cautxú continu
28 de juny 2018

![](/media/pxjiv3ll/32-c.jpg)  
  

El departament de Manteniment està realitzant actuacions en places de jocs infantils del municipi. Les més immediates són en les places Cánovas del Castillo i del Pi, on s'està substituint el sòl de lloses de cautxú per un de continu, que disminuix el risc d’entropessar. A més, este paviment permet utilitzar colors vius, més agradables per a la vista dels xiquets i xiquetes. 

Des del departament sol·liciten a la ciutadania que no accedisquen a les zones barrades mentre duren els treballs, ja que poden danyar els nous paviments. A part d'estes actuacions, es canviarà la posició d'alguns jocs infantils de la plaça del Pi. El departament de Manteniment també planeja substituir el sòl dels jocs de la plaça Cronista Chabret.

El regidor de Manteniment, Pepe Gil, ha recordat que **“des d'esta legislatura el departament té contractat el sistema de manteniment diari de tots els jocs”**, de manera que **“es garantix que almenys una vegada al mes en totes les zones es passa per a revisar els problemes que puga haver de seguretat, neteja, etcètera”**. 

Gil ha sol·licitat la responsabilitat de tots els usuaris i usuàries per a mantindre **“uns jocs dignes i que siguen segurs”**, i demana que si troben algun desperfecte avisen a l'Ajuntament a través de l'[aplicació mòbil d'incidències](/es-va/laciutat/utilitats/Pagines/apps_aytosagunto.aspx) o informant la policia, per a poder realitzar les reparacions necessàries.

*   [](http://www.facebook.com/sharer.php?u=https://aytosagunto.es/va/actualitat/manteniment-canvia-el-sol-de-lloses-de-dos-places-infantils-per-cautxu-continu/ "Facebook")
*   [](http://twitter.com/share?url=https://aytosagunto.es/va/actualitat/manteniment-canvia-el-sol-de-lloses-de-dos-places-infantils-per-cautxu-continu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-canvia-el-sol-de-lloses-de-dos-places-infantils-per-cautxu-continu/ "Linked In")
*   [](mailto:?body=https://aytosagunto.es/va/actualitat/manteniment-canvia-el-sol-de-lloses-de-dos-places-infantils-per-cautxu-continu/)